3. การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์ ผลิตภัณฑ์หลักภายใต้การดำเนินธุรกิจของบริษัท แบ่งออกเป็น 4 กลุ่ม ดังนี้

3.1.1 ผลิตภัณฑ์เฟอร์นิเจอร์สำนักงาน

- ภายใต้เครื่องหมายการค้า “MOFLEX” ประกอบด้วยโต๊ะทำงาน ชั้นวางของ ตู้เอกสาร
เก้าอี้ทำงาน ฉากกั้นแบ่งสัดส่วนเนื้อที่สำนักงาน (workstation) โต๊ะประชุม โต๊ะรับแขก
และชุดเก้าอี้โซฟารับแขกในสำนักงาน กลุ่ม ลูกค้า Moflex ส่วนหนึ่งเป็น Designer สถาปนิก
หรือผู้รับเหมาโครงการ Consultant ออกแบบตกแต่ง และเจ้าของโครงการ
ซึ่งมีบทบาทในการแนะนำและทำให้เกิดยอดการสั่งซื้อแต่ละครั้งค่อนข้างมากถึงปานกลางและมีตลอดทั้งปี
โดยอาจจะมีมากในช่วงต้นปีและปลายปี กลุ่มราชการก็เป็นกลุ่มลูกค้าใหญ่อีกกลุ่มหนึ่งซึ่งมีงบประมาณ
ในการจัดซื้อครุภัณฑ์จำนวนมาก อีกส่วนหนึ่งเป็นผู้ใช้สินค้าเอง
หรือเจ้าของธุรกิจในระดับกลางถึงเล็ก ซึ่งมียอดการ สั่งซื้อสินค้าจำนวนไม่มาก
โดยซื้อจากโชว์รูมของบริษัทโดยตรงซึ่งต้องการสินค้ามีคุณภาพและการบริการที่ดีโดยมีการสั่งซื้อทั้งปีแต่มีมากในช่วงต้นปี
และปลายปีเช่นกัน

- ผลิตภัณฑ์เฟอร์นิเจอร์สำนักงานทันสมัย SOHO
Brandใหม่เพื่อขยายฐานธุรกิจเฟอร์นิเจอร์สำนักงานโดยเจาะกลุ่มลูกค้าระดับกลางลงมา
โดยมีกลุ่มเป้าหมายลูกค้าที่เป็นนักธุรกิจรุ่นใหม่ที่ชอบการเปลี่ยนแปลง และใช้บ้านเป็นสำนักงาน
(Home Office)

- "STEELCASE"
โดยบริษัทเป็นผู้นำเข้าผลิตภัณฑ์เฟอร์นิเจอร์สำนักงานชั้นนำแต่ผู้เดียวในประเทศไทยและยังผลิตภายใต้ลิขสิทธิ์จากประเทศสหรัฐอเมริกา
ซึ่งมีส่วนช่วยเสริมพัฒนาการด้านการออกแบบ เทคนิคการผลิต
ตลอดจนมาตรฐานคุณภาพและภาพพจน์ของผลิตภัณฑ์เฟอร์นิเจอร์ที่บริษัทผลิตออกจำหน่ายเองด้วย

3.1.2 ผลิตภัณฑ์เฟอร์นิเจอร์ภายในบ้าน

- ภายใต้เครื่องหมายการค้า “KLASSE" ประกอบด้วย ชุดเตียงนอน ตู้เสื้อผ้า โต๊ะเครื่องแป้ง
ตู้โชว์ ไซด์บอร์ด ตลอดจนชุดโซฟารับแขก เก้าอี้พักผ่อนแบบต่างๆ
และชุดโต๊ะรับประทานอาหารพร้อมเก้าอี้

- ผลิตภัณฑ์เฟอร์นิเจอร์บ้าน “Life””เฟอร์นิเจอร์ Brand ใหม่ ที่สะท้อนบุคลิกของผู้ใช้
เพื่อตอบสนองชีวิตคนรุ่นใหม่ซึ่งมีไลฟ์สไตล์ของตัวเอง ด้วยภาพลักษณ์ด้านดีไซน์ที่โดดเด่น
มีสไตล์ทันสมัย ในตลาดระดับซีถึงบีบวก

- "MODERNFORM KITCHEN" ผลิตภัณฑ์เฟอร์นิเจอร์ชุดครัวทันสมัย
ซึ่งเป็นครัวระบบสำเร็จรูปสามารถนำมาประกอบเข้ากับห้องครัวของลูกค้าตามขนาดพื้นที่
และการออกแบบต่างๆกัน ผลิตภัณฑ์เฟอร์นิเจอร์ชุดครัวนี้จะประกอบด้วย เคาน์เตอร์ครัว และตู้แขวน
พร้อมด้วยอุปกรณ์ใช้สอยต่างๆ อาทิเช่น ถาดใส่ช้อนส้อม ตะกร้าเก็บภาชนะ ฯลฯ
รวมทั้งเครื่องใช้ไฟฟ้าในครัวอื่นๆ ที่นำมาประกอบเข้ากับเฟอร์นิเจอร์ชุดครัว เช่น เตาแก๊ส
เตาไฟฟ้า เครื่องดูดควัน เตาอบอาหาร ฯลฯ รวมกันเป็นชุดครัวทันสมัยพร้อมสรรพ

กลุ่มลูกค้า Klasse และ Kitchen ส่วนใหญ่เป็นกลุ่มลูกค้าที่เป็นผู้ใช้สินค้าเอง ได้แก่
เจ้าของบ้านเดี่ยว ทาวน์เฮ้าส์ หรือคอนโดมิเนียม
และเป็นลักษณะของบ้านใหม่เป็นส่วนมากมีรายได้ในระดับปานกลางถึงสูง
จะมีช่วงการสั่งซื้อตามรายได้ของลูกค้า เช่น ช่วงต้นเดือน ช่วงรับ Bonus
และยังกระจายอยู่ทั้งปีด้วย ลูกค้าอีกส่วนหนึ่งนั้นจะเป็น Designer สถาปนิก ผู้รับเหมาก่อสร้าง
หรือเจ้าของโครงการบ้านจัดสรร Service Apartment คอนโดมิเนียม
โดยมียอดสั่งซื้อสินค้าเป็นจำนวนสูงในแต่ละครั้ง โดยเฉพาะเฟอร์นิเจอร์ครัวในปี 2546
มียอดการจำหน่ายเพื่อติดตั้งในโครงการบ้านจัดสรรเพิ่มขึ้นในอัตราสูงสุดในปีนี้

3.1.3 วัสดุอุปกรณ์นำเข้าจากต่างประเทศ โดยนำเข้าจากประเทศเยอรมัน เดนมาร์ค อิตาลี
อเมริกา เกาหลี และจีน
ซึ่งนำมาใช้ทั้งในการผลิตเฟอร์นิเจอร์ของบริษัทเองและสำหรับจัดจำหน่ายภายในประเทศ ได้แก่
มือจับ กุญแจตู้โต๊ะ รางลิ้นชักและบานพับ วัสดุปิดผิว คิ้วตกแต่ง เทปปะขอบ ฟอร์ไมก้า
หินสังเคราะห์ ตลอดจนอ่างซิ้งค์และก๊อกน้ำในห้องครัวด้วย
ซึ่งสินค้านำเข้าส่วนใหญ่บริษัทเป็นผู้แทนจำหน่ายแต่ผู้เดียวในประเทศไทยมาเป็นเวลาหลายปี

3.1.4 ผลิตภัณฑ์พรมแผ่นปูพื้นสำนักงาน เดิมบริษัทเป็นผู้นำเข้าและจัดจำหน่ายพรมแผ่นปูพื้นสำนักงาน
“Interface” จากอเมริกา ต่อมาในปี 2537 ได้จัดตั้งบริษัทร่วมทุน โมเดอร์นฟอร์มอินเตอร์เฟซ
จำกัด เพื่อผลิตพรมแผ่นปูพื้นเองภายในประเทศและจัดจำหน่ายทั้งภายในประเทศและต่างประเทศ

3.1.5 การประกอบธุรกิจของแต่ละกลุ่มธุรกิจ / สายผลิตภัณฑ์ในระยะเวลา 3 ปี ของ บริษัท
โมเดอร์นฟอร์มกรุ๊ป จำกัด (มหาชน) และบริษัทย่อย ดังนี้

+------------------------------+-------+----+-------+----+-------+----+
| กลุ่มธุรกิจ / สายผลิตภัณฑ์          | มูลค่า  |    |       |    |       |    |
|                              | รายได้ |    |       |    |       |    |
+------------------------------+-------+----+-------+----+-------+----+
|                              | 2546  |    | 2545  |    | 2544  |    |
+------------------------------+-------+----+-------+----+-------+----+
|                              | ล     | %  | ล     | %  | ล     | %  |
|                              | ้านบาท |    | ้านบาท |    | ้านบาท |    |
+------------------------------+-------+----+-------+----+-------+----+
| กลุ่มธุรกิจเฟอร์นิเจอร์             | 673   | 30 | 567   | 30 | 563   | 30 |
|                              |       |    |       |    |       |    |
| -   เฟอร์นิเจอร์สำนักงาน         | 442   | 19 | 351   | 18 | 342   | 18 |
|                              |       |    |       |    |       |    |
| -   เฟอร์นิเจอร์บ้าน             | 111   | 5  | 83    | 4  | 137   | 7  |
|                              |       |    |       |    |       |    |
| -   เฟอร์นิเจอร์ส่งออก           | 112   | 5  | 87    | 5  | 87    | 5  |
|                              |       |    |       |    |       |    |
| -   เฟอร์นิเจอร์นำเข้า           | 255   | 11 | 224   | 12 | 169   | 9  |
|                              |       |    |       |    |       |    |
| กลุ่มธุรกิจวัสดุอุปกรณ์เฟอร์นิเจอร์     | 115   | 5  | 100   | 5  | 145   | 7  |
|                              |       |    |       |    |       |    |
| ก                            | 50    | 2  | 49    | 2  | 44    | 2  |
| ลุ่มธุรกิจผลิตภัณฑ์พรมแผ่นปูพื้นสำนักงาน |       |    |       |    |       |    |
|                              | 450   | 20 | 377   | 20 | 341   | 18 |
| กลุ่มธุรกิจให้เช่าพื้นที่              |       |    |       |    |       |    |
|                              | -     | -  | -     | -  | -     | -  |
| กลุ่มธุรกิจวัสดุหีบห่อ               |       |    |       |    |       |    |
|                              | 59    | 3  | 73    | 4  | 72    | 4  |
| กลุ่มธุรกิจชั้นวางสินค้าเหล็ก         |       |    |       |    |       |    |
|                              |       |    |       |    |       |    |
| รายได้อื่นๆ                     |       |    |       |    |       |    |
+------------------------------+-------+----+-------+----+-------+----+
| รวมมูลค่าจำหน่าย                | 2,267 | 1  | 1,911 | 1  | 1,900 | 1  |
|                              |       | 00 |       | 00 |       | 00 |
+------------------------------+-------+----+-------+----+-------+----+

3.2 การตลาดและภาวะการแข่งขัน

3.2.1 ภาวะการแข่งขัน จากภาวะการเติบโตทางเศรษฐกิจโดยรวม
ส่งผลให้ธุรกิจอสังหาริมทรัพย์เติบโตขึ้นอย่างต่อเนื่องในช่วง 2-3 ปีที่ผ่านมา โดยในปี 2546
เติบโตไม่น้อยกว่าร้อยละ 30 ทำให้ตลาดเฟอร์นิเจอร์เติบโตไปพร้อมๆ กัน
ผู้ประกอบการต้องประสบกับภาวะการแข่งขันที่รุนแรงขึ้นทั้งเฟอร์นิเจอร์ระดับบนและระดับล่าง
อีกทั้งการแข่งขันจากการนำเข้าเฟอร์นิเจอร์จากต่างประเทศที่เพิ่มมากขึ้น
ผู้ประกอบการต่างต้องใช้กลยุทธ์การตลาดในด้านต่างๆ
เพื่อเป็นเครื่องมือในการสร้างความเป็นผู้นำในตลาด อีกทั้งยังมีคู่แข่งใหม่ๆ เกิดขึ้นตลอดเวลา

ในปี 2546 บริษัทจึงเน้นการใช้กลยุทธ์การตลาดทั้งด้านราคา การส่งเสริมการขาย ด้านผลิตภัณฑ์
และช่องทางจัดจำหน่าย เพื่อให้บรรลุเป้าหมาย ดังนี้:-

- กลยุทธ์ด้านราคา

โดยที่กลยุทธ์ด้านราคาเป็นกลยุทธ์ที่สำคัญในการเข่งขันในธุรกิจ
แม้ว่าบริษัทจะได้กำหนดนโยบายจำหน่ายผลิตภัณฑ์เฟอร์นิเจอร์ในราคาเดียวกันหมดไม่ว่าจะเป็นการขายผ่านโครงการ
ผ่านโชว์รูมทุกโชว์รูม หรือผ่านตัวแทนจำหน่ายของบริษัท
และได้กำหนดส่วนลดที่แน่นอนจากยอดซื้อในระดับต่างๆ เป็นมาตรฐาน
ภายใต้ภาวะการแข่งขันสำหรับอุตสาหกรรมเฟอร์นิเจอร์ที่รุนแรงยิ่งขึ้น
บริษัทจึงต้องมีการปรับราคาจำหน่ายผลิตภัณฑ์ให้สามารถแข่งขันกับผู้ผลิตรายอื่นๆ ในตลาดได้
โดยปัจจุบันผลิตภัณฑ์เฟอร์นิเจอร์ของบริษัทมีหลายระดับราคาโดยเจาะกลุ่มเป้าหมายทุกระดับเพื่อสนองตอบลูกค้าได้ทุกกลุ่มด้วยสินค้าคุณภาพและในราคาที่สมเหตุผล
ซึ่งได้รับการตอบรับจากลูกค้าทุกกลุ่มด้วยดีมาโดยตลอด

- กลยุทธ์การจำหน่ายและช่องทางการจำหน่าย

บริษัทยังคงเน้นทั้งการขายผ่านงานโครงการและผ่านโชว์รูม โดยปัจจุบันมีโชว์รูมทั้งสิ้น 32 แห่ง
โดยมีโชว์รูมแห่งใหญ่โมเดอร์นฟอร์มชอปปิ้งแกลลอรี่
ที่สำนักงานใหญ่ในอาคารโมเดอร์นฟอร์มทาวเวอร์ ในขนาดพื้นที่ 4,800 ตร.ม.
และมีแผนงานที่จะเปิดโชว์รูมเฟอร์นิเจอร์ชอปปิ้ง แกลลอรี่ เพิ่มขึ้นอีก 1 แห่ง ในกลางปี 2547
เพื่อเป็นศูนย์รวมเฟอร์นิเจอร์หลากหลายรูปแบบครบวงจรเพื่อรองรับการขยายตัวของตลาดที่โตตามการขยายตัวของธุรกิจอสังหาริมทรัพย์
และมีโชว์รูมในศูนย์การค้าใหญ่ๆ โดยในปีนี้ได้เปิดโชว์รูมในทำเลที่มีศักยภาพ โดยเปิดโชว์รูม
Moflex เพิ่มที่ศูนย์การค้าเซ็นทรัลพระราม 2 โชว์รูม SOHO เพิ่มอีก 3 แห่งที่ ชั้น 3
โมเดอร์นฟอร์มแกลลอรี่ ถนนศรีนครินทร์ เดอะมอลล์บางกะปิ และที่เซ็นทรัลพระราม 2
และเปิดโชว์รูม Life อีก 2 แห่ง ที่ออฟฟิส ดีโป้ ฟิวเจอร์พาร์ครังสิต
และชั้นหนึ่งโมเดอร์นฟอร์มแกลลอรี่
นอกจากนี้ยังมีการปรับปรุงโชว์รูมทุกแห่งให้มีความทันสมัยให้เข้ากับสินค้าและสร้างสีสันให้โชว์รูมมากขึ้นอยู่เสมอ
อีกทั้งการปรับผลิตภัณฑ์เฟอร์นิเจอร์ที่จำหน่ายให้เหมาะสมกับทำเลที่ตั้งแต่ละแห่ง

สำหรับการขายผ่านโครงการนั้น บริษัทได้เน้นการขายผ่านโครงการมากขึ้นในระยะเวลา 5 ปี
ที่ผ่านมา จึงมีอัตราการเติบโตเพิ่มขึ้นมาก โดยในปี 2546
อัตราส่วนยอดขายผ่านโครงการใกล้เคียงกับยอดขายผ่านโชว์รูม ในอัตราส่วน 60:40
โดยมีการจำหน่ายเฟอร์นิเจอร์บ้านและครัวเข้าสู่โครงการบ้านจัดสรร และคอนโดมีเนียมต่างๆ
ซึ่งใช้กลยุทธ์การขายบ้านพร้อมเฟอร์นิเจอร์ อาทิเช่นโครงการ แลนด์ แอนด์ เฮาส์, แสนสิริ,
กฤษดานคร, โกลเด้นแลนด์ เป็นต้น ส่วนเฟอร์นิเจอร์สำนักงานยังคงจำหน่ายในกลุ่มธุรกิจเอกชน,
กลุ่มราชการ สถาบันการศึกษา โครงการอาคารสำนักงานทั้งที่เกิดขึ้นใหม่
และที่มีการปรับเปลี่ยนเฟอร์นิเจอร์สำนักงานใหม่เพื่อรองรับและให้
สอดคล้องกับความก้าวหน้าของเทคโนโลยีที่นำมาใช้ในสำนักงานโดยผ่านกลุ่มสถาปนิกและมัณฑนากร

ในปี 2546 บริษัทยังได้เพิ่มตัวแทนจำหน่ายสินค้า Dealer ในต่างจังหวัดอีก 3 แห่ง
ที่จังหวัดภูเก็ต, นครราชสีมา และพัทยา รวมเป็น 8
แห่งเพื่อกระจายสินค้าไปสู่ผู้บริโภคในภูมิภาคต่างๆ ได้มากขึ้น

นอกจากการจัดจำหน่ายภายในประเทศแล้วบริษัทยังได้ส่งออกไปจำหน่ายยังต่างประเทศในแถบเอเชีย
เช่น UAE GCC อินเดีย บังคลาเทศ ญี่ปุ่น จีน โดยมีสัดส่วนการส่งออกรวมประมาณร้อยละ 10

- กลยุทธ์ด้านผลิตภัณฑ์

โดยที่ภาพลักษณ์ผลิตภัณฑ์ของบริษัทต้องเป็นผลิตภัณฑ์คุณภาพ โดดเด่นในรูปแบบที่ทันสมัย
และประโยชน์ใช้สอย รวมทั้งวัสดุอุปกรณ์ที่แปลกใหม่ และสร้างความแตกต่างจากผลิตภัณฑ์ของคู่แข่ง
ดังนั้นในปี 2546
บริษัทจึงได้จัดตั้งศูนย์พัฒนาผลิตภัณฑ์อย่างเต็มรูปแบบเพื่อเพิ่มศักยภาพในการพัฒนาและออกแบบผลิตภัณฑ์ใหม่ๆ
ที่ทันสมัย และออกสู่ตลาดได้มากยิ่งขึ้นอย่างน้อยไตรมาสละ 1-2 รุ่น ในทุกกลุ่มสินค้า โดยในปี
2546 ได้ออกแบบผลิตภัณฑ์ใหม่ๆ ทั้งเฟอร์นิเจอร์สำนักงาน Moflex นำเสนอรุ่น Neon
ซึ่งเน้นรูปแบบที่เรียบง่าย โปร่งสบาย
โทนสีสะอาดตาผสมผสานกับแนวโน้มเทคโนโลยีไร้สายเพื่อความสะดวกในการสื่อสารที่คล่องตัวขึ้น
สำหรับสินค้าในกลุ่ม SOHO มีการออกรุ่นใหม่หลายรุ่นซึ่งล้วนเป็นโต๊ะทำงานที่มีดีไซน์ที่เรียบเก๋
เหมาะกับ Concept ของเฟอร์นิเจอร์ Smart Office Home office

สำหรับเฟอร์นิเจอร์บ้านได้พัฒนาสินค้าในแนว Luxury Contemporary ภายใต้ Klasse
Heritage ที่เน้นการทดแทนสินค้านำเข้าที่มีราคาประหยัดกว่า ส่วนเฟอร์นิเจอร์ชุดครัว
Modernform Kitchen ได้ออกผลิตภัณฑ์ใหม่ 5 รุ่น สำหรับกลุ่มลูกค้าระดับบน
และงานโครงการอสังหาริมทรัพย์ชั้นนำ

นอกจากนี้ในปี 2546 บริษัทยังได้ปรับเปลี่ยน Logo ทุก Brand ของบริษัททั้ง Moflex Klasse
และ Modernform Kitchen ให้ทันสมัยขึ้น และสะท้อนความเป็นผู้นำผลิตภัณฑ์เฟอร์นิเจอร์ในตลาด

- กลยุทธ์ด้านการส่งเสริมการขาย

ในปี 2546 ได้จัดกิจกรรม “Be My Guest” ต่อเนื่องจากปี 2545
การจัดงานแสดงสินค้าที่ออกใหม่ในงาน “Modernform Design Festival”
เพื่อตอกย้ำความเป็นผู้นำด้านงานดีไซน์ การจัดประกวดการออกแบบเฟอร์นิเจอร์ “Modernform
Design Contest” เพื่อเป็นการส่งเสริมการพัฒนาการออกแบบเฟอร์นิเจอร์ของ
นักศึกษาจากมหาวิทยาลัยต่างๆ รวมทั้งการจัดงานวัน “Designer Day”
เพื่อแสดงความขอบคุณสถาปนิกและ มัณฑนากร และแนะนำสินค้าใหม่ๆ ให้เป็นที่รู้จัก
นอกจากนี้ยังได้เข้าร่วมรายการส่งเสริมการขายของศูนย์การค้าต่างๆ การออกโฆษณาชุดใหม่ๆ
และการจัดทำ Catalogue ชุดใหม่

3.2.2 ลักษณะของลูกค้า ลูกค้าของบริษัทฯ แบ่งเป็น 2 ประเภทใหญ่ๆ คือ
ลูกค้าที่บริษัทขายปลีกผ่านโชว์รูมที่มีถึง 32 โชว์รูม ซึ่งคิดได้เป็นร้อยละ 40
ของตัวเลขขายของบริษัทฯ ส่วนอีกร้อยละ 60 เป็นยอดขายมาจากลูกค้าโครงการ
เช่นโครงการอาคารสำนักงาน คอนโดมีเนียมที่พักอาศัย โครงการบ้านเดี่ยวหรือทาวน์เฮ้าส์
และกลุ่มลูกค้าโครงการนี้ยังรวมถึงลูกค้าที่เป็นงานราชการ สถาบันการศึกษา และรัฐวิสาหกิจอีกด้วย
โดยผ่านกลุ่มสถาปนิกและมัณฑนากรหรือเจ้าของ
และการจำหน่ายผ่านตัวแทนจำหน่ายในภูมิภาคอีกร้อยละ 5 เมื่อรวมลูกค้าทั้ง 3 ประเภทของบริษัทฯ
แล้ว บริษัทฯ จึงมีฐานลูกค้าที่กว้าง มีศักยภาพในการซื้อสินค้าต่อเนื่อง ส่งผลให้บริษัทฯ
ไม่มีความเสี่ยงกับกลุ่มลูกค้าใดลูกค้าหนึ่ง และยังสามารถทำยอดขายให้เติบโตได้อย่างสม่ำเสมอ

3.3 การจัดหาผลิตภัณฑ์

3.3.1 นอกจากบริษัทจะเป็นผู้ผลิตผลิตภัณฑ์เฟอร์นิเจอร์ทุกประเภท ทั้งเฟอร์นิเจอร์สำนักงาน
Moflex, SOHO เฟอร์นิเจอร์บ้าน Klasse, Life และเฟอร์นิเจอร์ครัว Modernform
Kitchen ภายใต้โรงงานผลิตของ ตนเอง 4 แห่งที่บางพลีและบางขุนเทียน รวมเนื้อที่ประมาณ 37
ไร่ พื้นที่ใช้สอยประมาณ 45,000 ตร.ม. บริษัทยังได้นำเข้าเฟอร์นิเจอร์ทั้งเฟอร์นิเจอร์สำนักงาน
และเฟอร์นิเจอร์บ้านจากต่างประเทศ เช่น อิตาลี, อเมริกา จีน มาเลเซีย
เพื่อเพิ่มความหลายหลาย ผสมผสานของสินค้า และเพิ่มทางเลือกให้ลุกค้าทุกระดับ ทุกประเภท
ได้ครบถ้วนยิ่งขึ้น แต่ก็ยังเป็นอัตราส่วนน้อยเพียงร้อยละไม่เกิน 10 ในปัจจุบันนี้

3.3.2 กำลังการผลิตและปริมาณการผลิต

กำลังการผลิตต่อปีของบริษัท จำแนกตามผลิตภัณฑ์เฟอร์นิเจอร์ แต่ละประเภท ได้ดังนี้ :-

[TABLE]

3.3.3 วัตถุดิบ และผู้จำหน่ายวัตถุดิบ

วัตถุดิบที่บริษัทใช้ในการผลิตเฟอร์นิเจอร์แต่ละชนิด สามารถจำแนกออกได้ ดังนี้:-

+----------------------------+--------+----------+---------+---------+
| วัตถุดิบ                      | สัดส่วน  | แ        |         | ปริมาณ   |
|                            |        | หล่งวัตถุดิบ |         |         |
|                            | การใช้  |          |         | การสั่งซื้อ |
+----------------------------+--------+----------+---------+---------+
|                            | (      | ในประเทศ | ต่า      | (ร้อยละ) |
|                            | ร้อยละ) |          | งประเทศ |         |
+----------------------------+--------+----------+---------+---------+
| 1. ไม้แผ่นปาร์ติเคิลบอร์ด        | 14     | /        |         | 14.5    |
+----------------------------+--------+----------+---------+---------+
| 2. ไม้แผ่น MDF               | 3.0    | /        |         | 2.5     |
+----------------------------+--------+----------+---------+---------+
| 3. ไม้อัด                    | 1.0    | /        |         | 1.0     |
+----------------------------+--------+----------+---------+---------+
| 4. ไม้บากัสบอร์ด              | 6.0    | /        |         | 6.0     |
+----------------------------+--------+----------+---------+---------+
| 5. ไม้จริง                   | 1.0    | /        | /       | 1.0     |
+----------------------------+--------+----------+---------+---------+
| 6. วัสดุเคลือบผิว              | 6.0    | /        | /       | 6.0     |
+----------------------------+--------+----------+---------+---------+
| 7. วัสดุ PVC ปิดขอบ           | 1.5    | /        | /       | 1.5     |
+----------------------------+--------+----------+---------+---------+
| 8. สี                       | 3.0    | /        |         | 3.5     |
+----------------------------+--------+----------+---------+---------+
| 9. วัสดุอุปกรณ์ต่าง ๆ (มือจับ,    | 6.5    | /        | /       | 6.5     |
| บานพับ,                     |        |          |         |         |
|                            |        |          |         |         |
| รางลิ้นชัก, กุญแจล๊อค)          |        |          |         |         |
+----------------------------+--------+----------+---------+---------+
| 10. กาว                    | 1.5    | /        | /       | 1.5     |
+----------------------------+--------+----------+---------+---------+
| 11. ฟองน้ำ                  | 7.0    | /        |         | 7.0     |
+----------------------------+--------+----------+---------+---------+
| 12. หนังแท้, หนังเทียม         | 19.0   | /        | /       | 18.0    |
+----------------------------+--------+----------+---------+---------+
| 13. ผ้าต่าง ๆ                | 6.0    | /        | /       | 7.0     |
+----------------------------+--------+----------+---------+---------+
| 14. ชิ้นส่วนเหล็ก              | 7.0    | /        | /       | 6.5     |
+----------------------------+--------+----------+---------+---------+
| 15. ชิ้นส่วนพลาสติก            | 3.0    | /        | /       | 3.0     |
+----------------------------+--------+----------+---------+---------+
| 16. ชิ้นส่วนอลูมิเนียม           | 4.0    | /        | /       | 4.0     |
+----------------------------+--------+----------+---------+---------+
| 17. กระจก                  | 3.5    | /        |         | 3.0     |
+----------------------------+--------+----------+---------+---------+
| 18. ชุดอุปกรณ์ปรับเก้าอี้         | 7.0    | /        | /       | 7.5     |
+----------------------------+--------+----------+---------+---------+

หมายเหตุ : โดยมีสัดส่วนของมูลค่าวัตถุดิบ คิดเป็นสัดส่วนวัตถุดิบในประเทศร้อยละ 80 และ
วัตถุดิบนำเข้า

จากต่างประเทศร้อยละ 20

โดยที่วัตถุดิบร้อยละ 20 ยังต้องสั่งจากต่างประเทศ เช่น วัสดุอุปกรณ์ต่างๆ ผ้าบุเฟอร์นิเจอร์
วัสดุเคลือบผิว วัสดุปิดขอบ ชุดอุปกรณ์ปรับเก้าอี้ ทั้งนี้เนื่องจากวัตถุดิบเหล่านี้
ในประเทศยังมีคุณภาพไม่ดีพอไม่ได้มาตรฐานตามที่บริษัทต้องการ
สำหรับหนังแท้ยังต้องสั่งจากต่างประเทศเพราะผู้ผลิตในประเทศผลิต น้อยลง
หันไปผลิตหนังแท้สำหรับเบาะรถยนต์ อย่างไรก็ตามไม่ว่าจะเป็นวัตถุดิบจากภายในประเทศ
หรือนำเข้าจากต่างประเทศ บริษัทก็ไม่ประสบปัญหาในการจัดหาวัตถุดิบต่างๆ แต่อย่างใด
เนื่องจากมีผู้จำหน่ายวัตถุดิบเหล่านี้จำนวนมาก ได้แก่ บจ.บางกอกโฟม, หจก.ทรวงพาณิชย์,
บจ.เคแฟล์ก, บจ.เอเซียไดคาสติ้ง, บจ.เฟอร์นิชบอร์ด, บจ.บางกอกโพลีเวลธ, หจก.
กิมเฮงหลี, บจ. เค.เจ.เอส แอนด์ ที, บจ.เอ็ม.เอ็ม โกลบอลล์ เทรด, บจ.วิลสันอาร์ต
(ปทท), บจ.เมโทรพูลทรัพย์, บจ.เรฮาว, บจ.ไทยพัฒนา แทนเนอรี่, บจ. พี เค พี
เอ็นเตอร์ไพร์ส, บจ.ที เอ็น ที สตีลเวอร์ค, บจ.แหลมทอง อัลลอยโปรดักส์, บจ.สยาม
พีเอสเอ็ม, บจ.บลูอินเตอร์เนชั่นแนล เป็นต้น

ตลอดระยะเวลาที่ผ่านมา บริษัทจึงไม่จำเป็นต้องพึ่งการสั่งซื้อวัตถุดิบจากผู้จัดจำหน่ายรายใดรายหนึ่ง
ถึงร้อยละ 30 ของยอดการสั่งซื้อรวมแต่อย่างใด
อีกทั้งไม่จำเป็นต้องจัดทำสัญญาการสั่งซื้อในระยะยาวคงมีเพียงปัญหาเรื่องการควบคุมคุณภาพของวัตถุดิบให้ได้มาตรฐาน
มากกว่าเรื่องแหล่งวัตถุดิบ

3.3.4 ผลกระทบต่อสิ่งแวดล้อมและการลดผลกระทบ

โดยที่บริษัทเป็นผู้ผลิตเฟอร์นิเจอร์สำเร็จรูป Knocked Down ซึ่งมีทั้งโต๊ะ ตู้ เตียง โซฟา เก้าอี้
ฉากกั้น ฯ ซึ่งประกอบด้วยวัตถุดิบ อันได้แก่ ไม้ สี เหล็ก ผ้า ดังนั้น
บริษัทจึงได้มีการดำเนินการเพื่อลดผลกระทบจากกระบวนการผลิต ดังนี้

เศษไม้ เป็นวัตถุดิบที่เหลือใช้จากการตัดชิ้นงาน ทางโรงงานได้มีเครื่องย่อยไม้เป็นชิ้นเล็กๆ
โดยมีโรงงานอื่นรับเศษไม้ที่ย่อยแล้ว ไปใช้ทำเป็นพลังงานในการผลิตเพื่อเป็นประโยชน์ต่อไป

  เศษวัสดุ เช่นเศษหนัง ผ้า ที่เหลือจากการผลิต รวบรวมไว้สามารถจำหน่ายได้

ฝุ่น จากการขัดชิ้นงานด้วยกระดาษทราย และการตัดชิ้นงาน ทางโรงงานได้ใช้
เครื่องดักฝุ่นแบบถุงกรองฝุ่น (Filter Bag) เศษฝุ่นที่กรองได้จะนำไปรวมกับเศษไม้ที่ได้ย่อยแล้ว
เพื่อให้ทางโรงงานอื่นรับไปใช้เป็นพลังงานในการผลิต เพื่อเป็นประโยชน์ต่อไป

กาว ใช้กาวที่ไม่มีส่วนผสมของสารระเหย เพื่อลดผลกระทบของไอระเหยจากกาว

  เศษขยะมูลฝอย เทศบาลมารับไป

ละอองสี จากการพ่นสีบนชิ้นงาน
ทางโรงงานได้กำจัดละอองสีเพื่อป้องกันไม่ให้ละอองสีมีผลกระทบต่อสิ่งแวดล้อม
โดยใช้ระบบห้องพ่นเป็นแบบดักละอองสีด้วยระบบน้ำหมุนเวียน ซึ่งเป็นไปตามมาตรฐานสากล
กากสีที่ได้จากการดักละอองสี ได้ถูกกำจัดโดยวิธีการฝังกลบ

4.  งานที่ยังไม่ได้ส่งมอบ

บริษัทมีนโยบายขอรับมัดจำจากลูกค้าเป็นจำนวนร้อยละ 30
ของยอดจำนวนเงินของสินค้าที่ลูกค้าได้ตัดสินใจสั่งซื้อหรือสั่งจอง เพื่อให้บริษัทส่งสินค้าให้ภายหลัง
ระยะเวลาการส่งมอบสินค้าโดยเฉลี่ยอยู่ในระหว่าง 2-4 สัปดาห์

ณ สิ้นปี 2546 บริษัทมีเงินมัดจำจากลูกค้าจำนวนเงินประมาณ 46 ล้านบาท
จากยอดการสั่งซื้อหรือสั่งจองสินค้า รวมประมาณ 153 ล้านบาท
ซึ่งเป็นงานที่ยังไม่ได้ส่งมอบให้กับลูกค้า